Държавен вестник, бр. 47, 2019 г., стр. 41

БРОЙ  47	
Д Ъ Р Ж А В Е Н  В Е С Т Н И К 	
СТР.  41  
може да се оповести публично само със 
съгласието на спортиста или другото лице, 
което е обект на решението. Отговарящата 
за управление на резултатите антидопингова 
организация полага усилия за получаване 
на такова съгласие и ако то е получено, 
публично оповестява решението в неговата 
цялост или част от него след одобрение от 
спортиста или другото лице.
(4) Оповестяването трябва да бъде извър-
шено минимум чрез публикуване на нужната 
информация на интернет страницата на ан-
тидопинговата организация за срок повече 
от един месец или за продължителността на 
периода на лишаване от състезателни права.
(5) Антидопинговата организация или 
лабораторията, както и техните служители 
не трябва да коментират публично факти, 
свързани с нерешени случаи, освен като 
отговор на публични коментари от страна 
на спортист, друго лице или техни пред-
ставители или като описание на процеса в 
научен аспект.
(6) Задължителното публично оповестя-
ване по ал. 2 не е приложимо в случаите, 
когато спортистът или другото лице, за 
които е установено, че са нарушили антидо-
пинговите правила, са непълнолетни. Всяко 
евентуално публично оповестяване в случай 
с непълнолетен трябва да съответства на 
фактите и обстоятелствата по случая.
Чл. 77. Поне веднъж годишно Антидопин-
говият център публикува обобщен статисти-
чески доклад за своята дейност по допингов 
контрол с копие до САА. Антидопинговите 
организации може също да публикуват све-
дения, показващи имената на всеки тестван 
спортист и датата на всяко тестване.
Чл. 78. Антидопинговият център докладва 
на САА своевременно резултатите от всяко 
състезателно и извънсъстезателно тестване 
за допингов контрол на спортисти на меж-
дународно и национално ниво, данни за 
биологичния паспорт на спортиста, както и 
информация за неговото местонахождение 
чрез системата АДАМС или друга одобрена 
от САА система. Съобразно приложимите 
правила информацията може да бъде достъп-
на за спортиста, националната антидопингова 
организация, международната федерация на 
спортиста и други антидопингови организа-
ции, които имат право да тестват спортиста.
Чл. 79. Когато е необходимо и уместно, 
за извършване на антидопинговата си дей-
ност съгласно Кодекса и международните 
стандарти, включително МСЗЛЖЛД, и в 
съответствие с приложимите закони Антидо-
пинговият център може да събира, съхранява, 
обработва или разкрива лична информация 
относно спортисти или други лица.
Чл. 80. Изпълнителният директор на Ан-
тидопинговия център предлага на министъра 
на младежта и спорта да наложи принуди-
телна административна мярка на спортна 
организация, юридическо лице, предоставящо 
спортни услуги, или организация по глава 
четвърта от ЗФВС, която:
1. не изпълни някое от задълженията си 
по чл. 4;
2. не представи информация по чл. 20, 
ал. 3;
3. не изпълни влязло в сила решение за 
наказване на спортист или друго лице по 
реда на наредбата;
4. не предприема мерки срещу използва-
нето на допинг и това е довело до нарушения 
от картотекирани от нея спортисти, спортно-
технически персонал или длъжностни лица 
в администрирания от нея спорт;
5. в случай че се явява организатор на 
състезание и/или спортна проява, не изпъл-
нява задължението си по чл. 24;
6. не спазва антидопинговите правила.
ДОПЪЛНИТЕЛНИ РАЗПОРЕДБИ
§ 1. По смисъла на наредбата:
1. „АДАМС“ е интернет базирано пособие 
за управление на база данни, което служи 
за въвеждане, съхраняване, обмен и докла-
дване на данни и е създадено, за да подпо-
мага заинтересованите страни и САА при 
осъществяването на техните антидопингови 
операции в съответствие с нормативните 
актове за защита на данните.
2. „Антидопингова организация“ е подпи-
сала страна, която отговаря за приемането 
на правила за иницииране, прилагане или 
привеждане в действие на частите от процеду-
рата по допингов контрол. Това определение 
включва организации, като Международния 
олимпийски комитет, Международния пара-
лимпийски комитет, други организации за 
спортни прояви от най-висок ранг, които при 
провеждането им извършват тестване, САА, 
международните спортни организации (т.е. 
международни федерации) и националните 
антидопингови организации.
3. „Анулиране на резултати“ e обявяване 
на постигнатите от спортиста резултати в 
конкретно състезание или спортна проява 
за невалидни с всички произтичащи от това 
последици, включително отнемане на медали, 
точки и награди.
4. „Атипичен резултат“ е необичаен ре-
зултат, отразен в доклад от акредитирана от 
САА лаборатория или друга одобрена от САА 
лаборатория, който налага допълнително 
разследване в съответствие с Международ-
ния стандарт за лаборатории на САА или 
свързаните с него технически документи, 
преди да бъде определен като неблагоприятен 
аналитичен резултат.